**Vyhlásenie o rozporoch**

Návrh zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony bol predmetom medzirezortného pripomienkového konania prostredníctvom portálu Slov-Lex: LP/2021/141. Vyhodnotenie medzirezortného pripomienkového konania je v samostatnej prílohe.

K zásadným pripomienkam sa rozpory nepodarilo odstrániť s Asociáciou priemyselných zväzov (ďalej len „APZ“), s Národnou asociáciou STK (ďalej len „NA STK“), S-EKA, spol. s r.o. a Slovenskou asociáciou malých a stredných podnikov a živnostníkov (ďalej len „SAMP“) a to v nasledujúcich oblastiach:

1. APZ
* Žiada vypustenie ustanovení ohľadne rozšírenia siete a ponechať súčasný stav.
1. NA STK
* Žiada ponechať súčasný stav pre výpočet vzniku nového miesta stanice technickej kontroly nad rámec existujúcej siete.
* Žiada vypustiť ustanovenie týkajúce sa, že vo výpočte vzniku nového miesta stanice technickej kontroly nad rámec existujúcej siete sa nebudú počítať existujúce miesta v siete s nízkym výkonom.

Pripomienky nad rámec predkladaného návrhu zákona

* Žiada zrušenie skúšky z odbornej spôsobilosti po vykonaní doškoľovacieho kurzu pre technikov.
* Žiada zavedenie doškoľovacieho kurzu a následne skúšky z odbornej spôsobilosti pre technikov, ktorí ukončili svoju činnosť u jednej oprávnenej osoby a následne do dvanástich mesiacov chcú pracovať u inej oprávnenej osoby, pričom pôvodné osvedčenia technika sú ešte platné.
* Žiada zrušenie znášania nákladov na vývoj a prevádzku celoštátneho informačného systému technickej kontroly, celoštátneho informačného systému emisnej kontroly a celoštátneho informačného systému montáže plynových zariadení.
* Žiada zrušenie oprávnenia vztiahnuť len pre prevádzku, ktorá sa dopustila porušenia povinností a nevzťahovať to na celú firmu.
1. S-EKA, spol. s r.o.

Pripomienka nad rámec predkladaného návrhu zákona

* Žiada predĺženie platnosti poverenia pre súčasnú technickú službu emisnej kontroly.
1. SAMP
* Žiada vypustiť ustanovenia týkajúce sa výpočtu nového miesta v sieti staníc technickej kontroly.